Le a fejjel!
Vérbõ komédia a mindenkori kisemberrõl, akit a nagypolitika útvesztõiben csak a túlélés vezérel.
História

Filmünk története a középkorban játszódik, de ezt nem kell komolyan venni. Van egy ország, ahol egy lökött király uralkodik, ami rendjén is van: ugyanis itt nagyjából mindenki lökött.
Fõhõsünknek, a király pohárnokának sok a gondja. Elõször is a munkája igen fárasztó, van úgy, hogy egy nap háromszor is kell töltenie a király poharába, és otthona sem mondható nyugodt helynek. Anyósa régi boszorkánycsaládból származik, varázslataival állandó veszélyt jelent a ház népére, lánya mindenáron el akarja veszíteni a szüzességét, nagyobbik fia hóhériskolába jár és otthon a rokonain gyakorol, míg kisebbik fia egy zseni, aki korát évszázadokkal megelõzve feltalálja a robbanó motoros õs-gokartot és a szárnyas repülõ szerkezetet. Ráadásul a pohárnok felesége a család bevételét úgy próbálja kiegészíteni, hogy házukat engedély nélküli zug-fogadóként mûködteti.  Amiért fõvesztés jár.
Egyáltalán: itt a középkorban mindenért fõvesztés jár.
Néhány nap alatt megfordul a házában a koldusnak öltözött király, a magát jósnõnek álcázó királynõ, a kor médiasztárja, Lothár, a nagy hóhér, a bolgár bérgyilkos és még néhány hibbant-furcsa figura.
A Le a fejjel! vérbõ komédia a mindenkori kisemberrõl, akit a nagypolitika útvesztõiben egyetlen cél vezérel: a túlélés.

Kosztümös vígjáték

A Le a fejjel igazi korhû jelmezes, díszletes, családi, kosztümös vígjáték, mely valamikor a sötét és titokzatos középkorban játszódik. Förtelmes járványok, kínvallatás és boszorkányperek, szerzetesek, alkimisták, csillagjósok, nemes és kevésbé nemes lovagok, álruhás király és pimasz trónbitorlók korában.
De mi lett volna, ha valaki fölkapcsolja a villanyt?
Ha létezett volna irónia a 13. században, Anonymus is ezt a sztorit írta volna meg Gestájában...  Mivel nem tette, Tímár Péter meséli el Szekér András eredetileg színdarabnak írt történetét a filmvásznon.

Fergeteges szereposztás

Az ország legnépszerûbb színészei (zenésze) alakítják a fõszerepeket: a hiú király, a bajusz nélküli Bajor Imre; a magasságtól rettegõ, hû pohárnok Gálvölgyi János; a zug-fogadót fenntartó pohárnokfeleség Hernádi Judit; a hatalomra vágyó, világhírû asztrológus Garas Dezsõ; az imádott szupersztár hóhér Ganxta Döglégy Zolee; a varjúepével üzletelõ méregárus Dolák-Saly Róbert; a bolgár bérgyilkos Kamarás Iván; a féltékeny királyné Fullajtár Andrea; az örökifjú boszorkány-nagymama Murányi Tünde.
Király - Bajor Imre: Az egész ország mániás. Épp a királynak ne lennének mániái? A hiú király egyfelõl üldözési mániás, hitegeti magát azzal, hogy imádja a nép, de rögtön pánikba esik egy esetleges merénylet hírére. Másik mániája, amit felesége nem néz jó szemmel, hogy szereti saját kezébe venni az igazságszolgáltatást, fõleg, ha a büntetést fiatal hajadonokon, boszorkánynak kikiáltott széplányokon kell végrehajtania...
Pohárnok - Gálvölgyi János: A Pohárnok minden vágya, hogy a király lovaggá üsse. Maga sem tudja, milyen elõnyökkel járna ez a kiváltság, de élete egyetlen célja, hogy ez megtörténjen. Az új törvények értelmében a lovaggá ütés elõtt részt kell venni egy lovagi tornán. A lovagi páncélt még csak-csak magára erõlteti, az igazi bajok azonban a lónál kezdõdnek. Van ugyan lova, amivel a hivatalba jár, de sosem száll fel rá, csak kantáron vontatja maga után, mivel tériszonya van.
Kata - Hernádi Judit: A Pohárnok felesége semmibe veszi a férjét, csak a szórakozásoknak él. Szereti a szép ruhákat - még férje lovaggá ütésre tartogatott gúnyáját is eladja egy új darabért -, a nyilvános kivégzéseket, boszorkányégetéseket, de leginkább a kor sztárjáért, a casanova Lothár hóhérért rajong, akár egy kamaszlány. „Megélhetési kényszervállalkozó", férje elõtt titkolva zug-fogadót tart fenn, kiadva házuk üres szobáit idegeneknek.

Lothár - Ganxta Zolee: „Jó napot, erõs nyakat!" Lothár, a hóhér Kata gyerekes rajongásának tárgya. Igazi macsó, egy szupersztár, ha elvonul az utcán, a nõk ájultan dõlnek el, az õt ábrázoló plakátokat csókolgatják titokban lányok-asszonyok egyaránt. Kata kivételes helyzetben van, Lothár csapja neki a szelet, kedveskedik, mindenféle apró csecsebecsékkel, nemesasszonyok nyakáról visszamaradt ékszerrel, ajándékokkal halmozza el az asszonyt.

Nostradamus - Garas Dezsõ: A világhírû asztrológus öreg korára megunja, hogy bér-jósként kénytelen tengetni napjait az udvarban. Ismertségre, komolyabb pozícióra vágyik. Õ maga akar lenni a király. Ezen kívül csak egy vágya van: máglyán elégetni a királynõt.
Anaszta – Murányi Tünde: A bájitalok szülõanyja a huszonéves kinézetû vénséges boszorkány-nagymama, Anaszta. Férjét egy félresikerült varázslattal csótánnyá változtatta, és azóta egy gyufás-skatulyában hordja magával, mert az ellenszert sajnos nem találja. Vejét tehetségtelen, semmirekellõ, haszontalan embernek tartja, és azért érkezik a Pohárnok házába, hogy rendet tegyen. De épp ellenkezõen sikerül, bájitala folytán még jobban feje tetejére áll minden.

Méregárus – Dolák-Saly Róbert: Az örök túlélõ figurája, az árusé, aki minden korban megtalálja a helyét. Behízelgõ modorú és furfangos. Az üzlet a kisujjában van. Mérget vehetsz rá!